2008D0691 — DA — 01.01.2012 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 14. august 2008 om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Seychellernes særlige situation vedrørende tunkonserves (meddelt under nummer K(2008) 4344) (2008/691/EF) (EFT L 225, 23.8.2008, p.17)

Ændret ved:









▼B

KOMMISSIONENS BESLUTNING

af 14. august 2008

om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Seychellernes særlige situation vedrørende tunkonserves

(meddelt under nummer K(2008) 4344)

(2008/691/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler ( 1 ), særlig artikel 36, stk. 4, i bilag II, og ud fra følgende betragtninger: (1) I henhold til artikel 36 i bilag II til forordning (EF) nr. 1528/2007 anmodede Seychellerne den 24. april 2008 Kommissionen om undtagelse fra oprindelsesreglerne i nævnte bilag for en etårig periode fra den 1. marts 2008. Anmodningen omfatter en samlet årlig mængde på 4 000 tons tunkonserves under HS-pos. 1604. Anmodningen fremsættes, fordi fangster af tun og forsyninger af råt tunkød med oprindelsesstatus er faldet i den sydvestlige del af Det Indiske Ocean. (2) Ifølge oplysninger fra Seychellerne var tunfangsterne i 2007 meget lave selv i forhold til de normale sæsonudsving. Udsigterne for 2008 viser kun en mindre forbedring i forhold til fangsterne i 2007. Denne unormale situation gør det umuligt for Seychellerne at overholde oprindelsesreglerne i bilag II til forordning (EF) nr. 1528/2007 i en given periode. (3) For at sikre, at Seychellerne kan videreføre sin eksport til EF efter udløbet af AVS-EF-partnerskabsaftalen ( 2 ), bør der indrømmes en ny undtagelse. (4) For at sikre en smidig overgang fra AVS-EF-partnerskabsaftalen til ESA (stater i Øst- og Sydafrika)-EU-interimspartnerskabsaftalen bør der indrømmes en ny undtagelse med tilbagevirkende kraft fra den 1. januar 2008. (5) En midlertidig undtagelse fra oprindelsesreglerne i bilag II til forordning (EF) nr. 1528/2007 vil i betragtning af importmængdernes størrelse ikke skabe større forstyrrelser for virksomheder i EU, hvis en række betingelser vedrørende mængder, overvågning og varighed overholdes. (6) Det er derfor berettiget at indrømme en midlertidig undtagelse fra artikel 36, stk. 1, litra a), i bilag II til forordning (EF) nr. 1528/2007. (7) Seychellerne vil nyde godt af en automatisk undtagelse fra oprindelsesreglerne for tunkonserves under HS-pos. 1604 i henhold til artikel 42, stk. 8, i oprindelsesprotokollen til interimsaftalen om rammebestemmelser for en økonomisk partnerskabsaftale mellem staterne i Øst- og Sydafrika på den ene side og Det Europæiske Fællesskab og dets medlemsstater på den anden side (ESA-EU-interimspartnerskabsaftalen), når denne aftale træder i kraft eller anvendes midlertidigt. (8) I henhold til artikel 4, stk. 2, i forordning (EF) nr. 1528/2007 skal oprindelsesreglerne i bilag II til nævnte forordning og undtagelser herfra afløses af reglerne i den ESA-EU-interimspartnerskabsaftale, der forventes at træde i kraft eller blive anvendt midlertidigt i 2008. Undtagelsen bør derfor ikke ydes for en periode ud over slutningen af 2008, men bør ydes for perioden 1. januar til 31. december 2008. (9) I henhold til artikel 42, stk. 8, i oprindelsesprotokollen til ESA-EU-interimspartnerskabsaftalen er den automatiske undtagelse fra oprindelsesreglerne begrænset til et årligt kontingent på 8 000 tons tunkonserves for de lande, der har paraferet ESA-EU-interimspartnerskabsaftalen (Comorerne, Mauritius, Madagaskar, Seychellerne og Zimbabwe). Mauritius har allerede indgivet en officiel anmodning om en midlertidig undtagelse i henhold til artikel 36 i bilag II til forordning (EF) nr. 1528/2007, og andre lande i ESA-regionen (navnlig Madagaskar) forventes at ville gøre det samme. Det ville være uhensigtsmæssigt at indrømme undtagelser efter artikel 36 i bilag II til forordning (EF) nr. 1528/2007, der overstiger det årlige kontingent for tunkonserves, som er tildelt ESA-regionen efter ESA-EU-interimspartnerskabsaftalen. Undtagelsen bør derfor ikke indrømmes for de mængder, der er anmodet om, men for 3 000 tons tunkonserves. (10) Seychellerne bør derfor indrømmes en undtagelse for 3 000 tons tunkonserves for perioden 1. januar til 31. december 2008. (11) I Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 3 ) er der fastsat bestemmelser om forvaltningen af toldkontingenter. Med henblik på at sikre en effektiv forvaltning i snævert samarbejde mellem myndighederne i Seychellerne, toldmyndighederne i EF og Kommissionen bør reglerne med de fornødne ændringer gælde for de mængder, der importeres under den ved denne beslutning fastsatte undtagelse. (12) Med henblik på en mere effektiv overvågning af undtagelsens anvendelse bør myndighederne i Seychellerne med regelmæssige mellemrum meddele Kommissionen oplysninger om udstedte EUR.1-varecertifikater. (13) Foranstaltningerne i denne beslutning er i overensstemmelse med udtalelse fra Toldkodeksudvalget — ud fra følgende betragtninger: VEDTAGET FØLGENDE BESLUTNING:







▼M4

Artikel 1

Uanset bilag II til forordning (EF) nr. 1528/2007 og i overensstemmelse med artikel 36, stk. 1, litra a), i nævnte bilag anses konserveret tunfisk og tunfiskefileter henhørende under HS-position 1604, som er fremstillet af tunfisk uden oprindelsesstatus henhørende under HS-position 0302 eller 0303, for at have oprindelse i Seychellerne på betingelserne i artikel 2-5 i denne beslutning.

Artikel 2

Undtagelsen i artikel 1 gælder for de produkter og de mængder, der er anført i bilaget, og som angives til overgang til fri omsætning i Fællesskabet fra Seychellerne i perioderne fra den 1. januar 2008 til den 31. december 2008, fra den 1. januar 2009 til den 31. december 2009, fra den 1. januar 2010 til den 31. december 2010, fra den 1. januar 2011 til den 31. december 2011 og fra den 1. januar 2012 til den 31. december 2012.

▼B

Artikel 3

De i bilaget anførte mængder forvaltes efter bestemmelserne i artikel 308a, 308b og 308c i forordning (EØF) nr. 2454/93.

Artikel 4

Toldmyndighederne i Seychellerne gennemfører de foranstaltninger, der er nødvendige for at foretage mængdekontrol af de eksportprodukter, som er omhandlet i artikel 1.

Med henblik herpå anføres der i de EUR.1-varecertifikater, de udsteder for de pågældende produkter, en henvisning til denne beslutning. Myndighederne i Seychellerne sender Kommissionen en kvartalsoversigt over de mængder, de har udstedt EUR.1-varecertifikater for i henhold til denne beslutning, og løbenumrene for disse certifikater.

Artikel 5

I rubrik 7 i EUR.1-varecertifikater, der udstedes i henhold til denne beslutning, anføres følgende:

»Derogation — Decision 2008/691/EC«.

Artikel 6

▼M4

Denne beslutning anvendes fra den 1. januar 2008 til den 31. december 2012.

▼B

Artikel 7

Denne beslutning er rettet til medlemsstaterne.

▼M4









BILAG







Løbe-nummer KN-kode Vare- beskrivelse Perioder Mængde (tons) 09.1666 ex160414 11, ex160414 18, ex160420 70 Konserveret tunfisk (1) 1.1.2008 til 31.12.2008 3 000 1.1.2009 til 31.12.2009 3 000 1.1.2010 til 31.12.2010 3 000 1.1.2011 til 31.12.2011 3 000 1.1.2012 til 31.12.2012 3 000 09.1630 1604 14 16 Tunfiskefilet 1.1.2011 til 31.12.2011 600 1.1.2012 til 31.12.2012 600 (1) I alle former for emballage, hvorved produktet anses for at være konserveret som omhandlet i HS-position ex 1604.